Juhkentali tänav

**Juhkentali tänav** on tänav Tallinnas Kesklinna linnaosas Veerenni, Keldrimäe ja Juhkentali asumis. 

Juhkentali tänav algab Liivalaia tänavalt, ristub Herne tänava, Staadioni tänava ja Vana-Liivamäe tänava, Liivamäe tänava, Keldrimäe tänava, Püssirohu tänava, Odra tänava ja Filtri tee ristmiku ning Masina tänavaga. Juhkentali tänav on 1117 m pikkune.

## Ajalugu
Juhkentali tänav Tallinnas on kandnud ajalooliselt nimetusi  - Suur-Juhkendali tn, Suur-Juhkentali tn; saksa keeles *Große Joachimstaler Straße*, vene keeles *Большая Іоахимстальская ул.* Imanta tänavat nimetati Väike-Juhkendali tn, saksa keeles *Kleine Joachimstaler Straße*, vene keeles *Малая Іоахимстальская ул.*

Suur-Juhkentali tänaval, tegutses 20. sajandi alguses hoones 52a, Eestimaa Üldhoolekande kolleegiumi hospidali vaestemaja ja enne Teist maailmasõda Tallinna linna Juhkentali vanadekodu.

Ajalooline Suur-Juhkentali tänav liideti 1936. aastal Liivalaia tänavaga, Tallinna Linnavolikogu otsusega. Edasi kulges Vanasadama poole tänavaterägastik, mille keskpunkt asus Tallinna Kaasani kiriku (ajaloolise Pleekmäe) lähistel. Liivalaia tänav asendus toona natuke enne Kaasani kirikut veelgi kitsamaks Kaasani tänavaks. 

Piirkonna hoonestus kandis suuri kahjustusi 1944. aasta Tallinna märtsipommmitamises.

Eesti NSV ajal aastatel 1944–1992 kandis Liivalaia tänav koos Pronksi ja Jõe tänavaga nime V. Kingissepa tänav. Viktor Kingissepa nime kandnud tänav ei lange täpselt tänapäeva Liivalaia tänavaga kokku. 1950.–1970. aastatel ehitati V. Kingissepa tänav sirgelt välja kuni Narva maanteeni. Likvideeriti keerukas ajalooline tänavavõrk ja lammutati palju maju, suur osa sealsest hoonestusest oli hävinud 1944. aasta märtsipommitamises. V. Kingissepa tänav, mis koosnes algselt kahest osast, s.o. Liivalaia tänavast (Pärnu maanteelt Lembitu tänavani) ja Suur-Juhkentali tänavast (mis suundus Lembitu tänava juurest) ja sai uue sihi Tartu maanteele, hõlmates ka senised Kaasani, Paberi, E. Aspe, Jõe ja Pronksi tänavad. Tee laienduse käigus lammutati kümned ajaloolise Liivalaia tänava lõunapoolse külje puumajad Pärnu maanteest tollase Liivalaia tänavani. Liivalaia tänav kulges V. Kingissepa tänava ja Lembitu tänava ristmikult  ida poole kuni Odra tänavani.

25. jaanuaril 1974. aastal Tallinna TSN Täitevkomitee otsusega nimetati tänav, Liivalaia tänavaks ja taasnimetati Juhkentali tänavaks 1990. aastal.

Juhkentali tänava nimi ennistati 1990. aastal ja kui V. Kingissepa tänava nimi kaotati, taastati ajalooline Liivalaia tänava nimi, kuid seda vaid Pärnu maantee ja Tartu maantee vahelisel lõigul. Narva maanteeni suunduvale V. Kingissepa tänava osale anti tagasi ajalooline nimi Pronksi tänav
 

## Hoonestus
:Arteri kvartal, Liivalaia tänav 34//36
*Juhkentali tänav 3g, Circle K Eesti AS Juhkentali automaattankla
*Juhkentali tänav 11, Tiigiveski hoone. Kultuurimälestis nr 8735
*Juhkentali tänav 12, Kalevi spordihall
**Spordikuulsuste park
*Juhkentali tänav 14, eluhooned
*Juhkentali tänav 15 // Vana-Liivamäe tänav, äri- ja eluhoone
*Juhkentali tänav 16/1 ja 16/2, eluhooned
*Juhkentali tänav 18, Eesti Rahvusvaheline Kool (International School of Estonia). Endine Venemaa keisririigi armee Punane kasarm (Die Rothe kasarne), Eesti Kaitseväe Mäekasarmu ja Eesti NSV aegne 15. Kutsekeskkooli hoone
*Juhkentali tänav 20, korterelamu äripindadega
*Juhkentali tänav 21, Hiina Rahvavabariigi Suursaatkonna majandus- ja kommertsbüroo
*Juhkentali tänav 22, korterelamu äripindadega
*Juhkentali tänav 25, Liivamäe Lasteaed
*Juhkentali tänav 28, Ibis Tallinn Center hotell
*Juhkentali tänav 28b, korterelamu äripindadega
*Juhkentali tänav 30, korterelamu, valmis 1968. Arhitekt Udo Ivask
*Juhkentali tänav 32, 1949. aastal ehitatud korterelamu 
*Juhkentali tänav 36, Tallinna Juhkentali Gümnaasium
*Juhkentali tänav 38/1 ja 38/2, korterelamud
*Juhkentali tänav 40 ja 40a, korterelamud
*Juhkentali tänav 42, 42a ja 42b, korterelamud
*Juhkentali tänav 44, korterelamud
*Juhkentali tänav 46 // Filtri tee, korterelamu äripindadega ja Hostel Tallinn ning ärihooned
:Tallinna Bussijaam
*Juhkentali tänav 52, korterelamu
*Juhkentali tänav 58, Kaitseväe peastaap. Aastatel 1923–1925 arhitekt Aleksandr Vladovski projekti järgi ehitatud Juhkentali sõjaväehospidali peahoone Kaitseväe keskhaigla hoone, endine Venemaa keisririigi Tallinna Juhkentali sõjaväehaigla. 
*Juhkentali tänav 58, Juhkentali Sõjaväehospidali park ja tiigid. Kultuurimälestis nr 8737

## Galerii

File:Veerenni, Tallinn, Estonia - panoramio (6).jpg|Juhkentali tänav 8

File:Juhkentali, Tallinn, Estonia - panoramio (1).jpg|Juhkentali tänav 16/1
File:Juhkentali-Staadioni intersection in Tallinn, September 2013.jpg|Juhkentali tänav 16/1 ja Juhkentali tänav 15 (vasakul)
File:TLN - 2010-03-06 - Liivamäe 2.JPG|Liivamäe 2 hoone, Liivamäe ja Juhkentali tänava ristil. Taamal Keldrimäe tänava hoone, Keldrimäe, Juhkentali ja Püssirohu tänava ristil
File:Keldrimäe, Tallinn, Estonia - panoramio (2).jpg|Juhkentali tänav 29
File:Juhkentali rimi.JPG|Juhkentali mini-Rimi, Juhkentali tänav 35
File:EU-EE-Tallinn-Kesklinn-Juhkentali-Juhkentali school.JPG|Tallinna Juhkentali Gümnaasium, Juhkentali tänav 36
File:Juhkentali sõjaväehospidali peahoone 8738.jpg|Juhkentali tänav 58, endine Juhkentali sõjaväehospidali peahoone 



## Viited